Iată cum trebuie pregătită carnea crudă înainte de gătire. Dacă faci acest lucru, atunci riscul de contaminare cu anumite bacterii este unul scăzut.
Pentru a menține siguranța alimentară și pentru a preveni dezvoltarea anumitor boli, este important să prepari carnea cu atenție. Experții recomandă folosirea ustensilelor și plăcilor de tăiere separate pentru carnea crudă și gătită.
Este important să separi ustensilele și plăcile de tăiere pentru a putea preveni transferul bacteriilor periculoase de la carne crudă la alimentele deja gătite sau la suprafețele de gătit.
În carnea crudă pot fi bacterii precum E.Ccoli, salmonella sau listeria, care pot provoca probleme serioase. Din acest motiv, trebuie să faci tot posibilul pentru ca acestea să nu ajungă la alte alimente.
Contaminarea încrucișată poate fi evitată dacă se folosesc ustensile și plăci de tăiere diferite pentru carnea crudă și gătită. În acest fel, alimentele gătite nu vor lua contact cu bacteriile din carnea crudă.
Unii recomandă să nu spălăm carnea înainte de gătire, în timp ce alți experți spun că acest obicei nu reprezintă o problemă, atâta timp cât este gătită la temperatura optimă.
“Eu nu am văzut nicăieri vreo recomandare ca să nu spălăm carnea înainte să o gătim. Aici, fiecare gospodină face așa cum crede de cuviință.
Nu văd de ce nu am spăla carnea înainte să o pregătim termic, cu atât mai mult carnea pregătită din punct de vedere termic nu are vreun risc în ceea ce privește o anumită sursă de infecție”, a explicat Conf. univ. dr. Carmen Dorobăț pentru dcmedical.ro.
Atunci când carnea este preparată corespunzător și gătită la temperatura potrivită, atunci riscul de contaminare este mic. În schimb, dacă nu este preparată termic așa cum trebuie, atunci riști să te expui bacteriilor și microorganismelor care pot să fie prezente acolo.
Bacteriile sunt distruse, în mod normal, la temperaturile potrivite, iar carnea poate fi consumată în siguranță. Dacă nu e gătită suficient, atunci consumul de carne crudă duce la riscul de îmbolnăvire cu diverse bacterii.
În asemenea cazuri, apar simptome cum ar fi greață, vărsături, dureri abdominale sau diaree. Există și situații în care se poate ajunge la complicații, mai ales ales în cazul celor care au un sistem imunitar slăbit, dar și în cel al femeilor însărcinate.